stanford-oval/wikipedia huggingface dataset:
תורת הכאוס

.
מושך לורנץ
"מטוטלת כאוס" בגן המדע שבמכון ויצמן. למטוטלת שלוש זרועות קבועות בצורת T, ושלוש זרועות חופשיות. שינוי קל בתנופה ההתחלתית מביא לשינוי בלתי צפוי באופן התנועה של הזרועות.
תורת הכָּאוס (או התוהו) היא ענף במתמטיקה, בחיזוי מזג אוויר, בפיזיקה, בכלכלה ובפילוסופיה, המתארת מערכות רבות, שגם כאשר ידועים כל החוקים השולטים בהן, לא ניתן לחזות את התפתחותן לטווח ארוך. מערכות אלו מכונות מערכות דינמיות, והן בעלות רגישות גבוהה לשינויים מזעריים בתנאי ההתחלה. תופעה זו מכונה בלשון ציורית "אפקט הפרפר". דוגמאות למערכות כאלה הן האטמוספירה ומערכות כלכליות מסוימות.
החידוש הגדול בתורת הכאוס היה ההדגמה כי גם במערכות פשוטות ודטרמיניסטיות קיימים מצבים בהם התנהגות המערכת אינה ניתנת לחיזוי באופן אפקטיבי, משום שלשם כך יש צורך בידיעת התנאים ההתחלתיים בדיוק אינסופי - שאינו אפשרי.
בניגוד למה שהשם מרמז, "התנהגות כאוטית" אינה התנהגות שיש בה אי סדר מוחלט, אלא התנהגות חסומה; כלומר, מוגבלת לאירועים מסוימים, ושואפת למושך – אוסף יציב של מצבים. לפני פיתוחה של תורת הכאוס, המושכים היחידים הידועים היו ההתכנסות לנקודת איזון (אקוויליבריום), ההתכנסות למסלול מחזורי, וההתכנסות למסלול כמעט מחזורי. תורת הכאוס הוסיפה לרשימה מושך מוזר; מסלול שהמערכת מתכנסת אליו, בעל אופי פרקטלי.
מערכות בהן מתקיימת התנהגות כאוטית הן לא ליניאריות בהכרח. עבור משוואות הפרש, התנהגות כאוטית יכולה להופיע כבר במשוואה יחידה, כמו ההעתקה הלוגיסטית. עבור משוואות דיפרנציאליות רגילות, התנהגות כאוטית יכולה להופיע רק ממערכת בה לפחות שלוש משוואות אוטונומיות מסדר ראשון (כגון משוואות לורנץ), או מערכת של שתי משוואות עם תלות ישירה בזמן.
תיאור של התאוריה

מערכת דינמית לא-ליניארית יכולה באופן כללי להתנהג באחד או יותר מהאופנים הבאים:
להיות תמיד במנוחה
לגדול באופן אינסופי (במערכות לא חסומות בלבד)
להיות בתנועה מחזורית
להיות בתנועה מחזורית-למחצה
להיות בתנועה כאוטית
סוג ההתנהגות של המערכת תלוי במצב ההתחלתי שלה ובערכי הפרמטרים שלה. סוג ההתנהגות הקשה ביותר לחיזוי ולאפיון הוא הכאוטי, תנועה מורכבת לא-מחזורית שנתנה את שמה לתאוריית הכאוס.
תיאור של התאוריה > תנועה כאוטית

מערכת כאוטית מוגדרת כבעלת המאפיינים הבאים:
תלות חזקה (אקספוננציאלית לרוב) בערך המדויק של תנאי ההתחלה.
טרנזיטיביות מבחינה טופולוגית [דרושה הבהרה]
המסלולים המחזוריים שלה צפופים במרחב המצבים [דרושה הבהרה]
הרגישות למצב ההתחלתי מתבטאת בכך שהבדל זעיר במצב ההתחלתי של שתי נקודות במערכת מוביל לשינוי משמעותי בהתנהגותן לאורך זמן. המערכות יתנהגו באופן זהה אם ורק אם התנאים המוקדמים שלהן זהים לחלוטין, דבר שאיננו ניתן ליישום. דוגמה לרגישות שכזו היא "אפקט הפרפר", המשמשת להמחשת הסיבה בגינה לא ניתן לחזות בדייקנות את מזג האוויר שיתקיים בעתיד הרחוק (מעבר לשבוע). אף על פי שתנועת כנפי הפרפר יוצרת שינויים זעירים באטמוספירה, די בהם על מנת ליצור שינוי משמעותי במזג האוויר עם חלוף הזמן. ההבדל העתידי בין המערכת נטולת-הפרפר והמערכת בעלת-הפרפר עשוי לגדול עד כדי כך, שכאשר באחת יתקיים יום שמש בהיר, בשנייה תתחולל סופת טורנדו. דוגמאות מוכרות אחרות לתנועה כאוטית הן הערבוב של צבעים נוזליים (חיתחות) ומערבולות אוויר.
תיאור של התאוריה > מושכים

ניתן לשרטט תנועה (כאוטית או שאיננה כאוטית) באמצעות דיאגרמת פאזה. כל אחד מצירי גרף הפונקציה מייצג ממד כלשהו של המצב, ללא ציר זמן. דוגמה: מיקום מטוטלת כנגד מהירותה; מטוטלת במנוחה תצויר כנקודה, בעוד שמטוטלת בתנועה מחזורית תצויר כעקומה סגורה פשוטה, הקרויה מסלול. המטוטלת עשויה לשרטט מספר אינסופי של מסלולים כאלה, הנבדלים זה מזה באנרגיה שלהם.
לעיתים קרובות, דיאגרמות פאזה מראות כי המצבים שמתוארים בהן מתקרבים בעקיבות לגבול מסוים. גם אם המסלולים שונים זה מזה בתכלית, כולם מסתיימים לבסוף באותה הנקודה. לכאורה, המערכת נמשכת אליה, ועל כן היא נקראת "המושך של המערכת". לדוגמה, מטוטלת אשר מאטה בהדרגה כתוצאה מחיכוך או מהתנגדות האוויר, תשרטט ספירלה המתכנסת אל נקודת האמצע, בה איבדה את כל האנרגיה שלה וחדלה מלנוע. נקודה זו, אליה תתכנס כל תנועת מטוטלת באשר היא, היא "המושך".
במערכות פשוטות לניתוח, המושך נקודתי לרוב, אך לא תמיד. מושכים אחרים עשויים לשרטט לולאות פשוטות (תנועה מחזורית); לולאות כפולות, בהן יותר משתי דרגות חופש (תנועה מחזורית-למחצה); ומבנים פרקטלים, המאפיינים "מושכים מוזרים" (תנועה כאוטית).
בכל נקודה של דיאגרמת הפאזה, המערכת תיטה להתפתח למצב שכן בצורה דטרמניסטית. אם המטוטלת שלנו נמצאת בנקודה מסוימת ויש לה מהירות מסוימת, ניתן לחשב את הנקודה הבאה ואת מהירותה. דיאגרמת הפאזה מייצגת שדה וקטורים, ועל כן ניתן להבין אותה באמצעות אנליזה וקטורית.
תיאור של התאוריה > מושכים מוזרים

תנועה כאוטית מתכנסת למושכים מוזרים, שהם בעלי מורכבות ופירוט אינסופיים. לדוגמה, מודל תלת־ממדי של מערכת מזג האוויר של לורנץ יוצר את "מושך לורנץ" המפורסם. הדיאגרמה של מושך זה היא אחת הדיאגרמות הידועות ביותר במערכות הכאוטיות, הן משום שהייתה מהראשונות שהתפרסמו, והן בשל צורתה האלגנטית, המזכירה כנפי פרפר.
מושכים מוזרים קיימים במערכות דינמיות רציפות (כמו מערכת לורנץ) ובמערכות דיסקרטיות, בדידות (כמו מפת הנון). למערכות דינמיות דיסקרטיות אחרות יש מבנה דוחה שקרוי קבוצת ז'וליה, שנוצר בגבול בין אזורי משיכה בנקודות קבועות. אפשר לחשוב על קבוצת ז'וליה כ"דוחה מוזר". הן למושכים והן לדוחים המוזרים יש מבנה פרקטלי.
משפט פואנקרה-בנדיקסון מראה כי מושך מוזר יכול להיווצר במערכת דינאמית רציפה רק אם יש לו שלושה ממדים או יותר ("חוק השלוש" בא לידי ביטוי רבות בתורת הכאוס, גם במשוואות דינאמיות וגם במשוואות לוגיסטיות). עם זאת, מגבלה זו אינה קיימת במערכות דיסקרטיות, שמציגות מושכים מוזרים במערכות בעלות שני ממדים, ואפילו בממד אחד.
הדפוס של מערכת עם "מושך מוזר" הוא שונה. מערכות עם "מושכים מוזרים" מציגות התנהגות כאוטית. מיפוי המושך המוזר מראה, שהתנהגות המערכת בלתי צפויה, נראית "משונה" או "מוזרה", ואינה עקבית וסדירה כמו ה"מושך". מכיוון שהמערכת פתוחה לסביבה החיצונית שלה, היא מסוגלת להפגין גוונים רבים של תנועה. בכל אורגניזם בריא קיים "מושך מוזר", והוא עצמו "מושך מוזר" המתפתל, מתנועע, משתנה, רווי מעגלי משוב חיוביים הדוחפים את המערכת לכיוונים חדשים, ומעגלי משוב שליליים הדואגים לכך שהתהליך לא יגלוש לאקראיות צרופה, שתהרוס אותו.
היסטוריה

שורשיה של תאוריית הכאוס בשנת 1900 לערך, במחקריו של אנרי פואנקרה על בעיית שלושת הגופים, העוסקת בתנועה של שלושה גופים בחלל, בהשפעת הכבידה. פואנקרה גילה שיכולים להתקיים מסלולים לא-מחזוריים, שאינם מתרחקים או מתקרבים לנקודה קבועה. מחקרים מאוחרים יותר, גם בנושא של משוואות דיפרנציאליות לא ליניאריות, נעשו על ידי ג'ורג' בירקהוף, אנדריי קולמוגורוב, מרי קרטרייט, ג'ון אדנזור ליטלווד וסטפן סמייל. מלבד סמייל (המתמטיקאי הטהור הראשון שחקר את הדינמיקה הא-ליניארית), העניקה הפיזיקה את ההשראה למחקר - בעיית שלושת הגופים במקרה של בירקהוף; מערבולות ובעיות אסטרונומיות במקרה של קולמוגורוב; והנדסת רדיו במקרה של קרטוויט וליטלווד. אף על פי שתנועה כאוטית של כוכבי-לכת טרם נצפתה, לא הייתה בנמצא תאוריה שיכלה להסביר את חוסר הסדר בתנועת נוזלים ואת השינוי הלא-מחזורי במעגלי רדיו.
תאוריית הכאוס תפסה תאוצה לאחר אמצע המאה העשרים, כאשר מדענים החלו להבין שתורת המערכות הליניאריות, התאוריה המערכתית המובילה באותו זמן, לא יכולה להסביר את התנהגותם של ניסויים מסוימים, כדוגמת ההעתקה הלוגיסטית. הזרז העיקרי להתפתחות של תאוריית הכאוס היה המחשב האלקטרוני, שכן פתרון בעיות מתמטיות בתאוריית הכאוס מצריך מספר אסטרונומי של חישובים, אותו לא ניתן לבצע ידנית בפרק זמן סביר. אחד המחשבים האלקטרוניים הראשונים, ה-ENIAC, שימש לעריכת מודלים פשוטים של מזג האוויר.
חלוץ מוקדם של התאוריה היה אדוארד לורנץ, שהתעניינותו בכאוס באה בדרך מקרה בזכות מחקריו על חיזוי מזג אוויר ב-1961. לורנץ השתמש במחשב בסיסי, עליו הריץ את הסימולציה האקלימית שלו. הוא רצה לחזור ולראות נתונים שראה קודם לכן, ובמטרה לחסוך זמן, הזין נתונים שהתקבלו באמצע סימולציה קודמת. להפתעתו, המחשב חזה כעת מזג אוויר שונה לחלוטין. לורנץ הבין שהשינוי נבע מכך שהזין נתונים החדשים בדרגת דיוק של שלוש ספרות אחרי הנקודה, ולעומת החישוב הקודם שנשען על דיוק של חמש ספרות אחרי הנקודה. כך נתגלה כי כל דרגת דיוק הנמוכה מאינסוף תוביל להעמקה בלתי נמנעת של ההבדלים בין שתי המערכות, עד לכדי כך שלא יהיה ביניהן עוד כל דמיון. גילוי זה סתר את הקונצנזוס השגוי שקדם לו, לפיו הבדל זעיר שכזה יהה זניח וחסר משמעות.
המונח כאוס במתמטיקה נטבע על ידי המתמטיקאי ג'יימס א. יורק. עם עליית כוח העיבוד של המחשבים בני זמננו, תאוריית הכאוס מהווה כיום תחום מחקר פעיל ביותר.
ראו גם

כאוס קוונטי
פרקטל
אפקט הפרפר
קבועי פייגנבאום
רקורסיה
מיפוי סטנדרטי
לקריאה נוספת

ג'יימס גליק, כאוס, ספרית מעריב, 1991
אפקט הפרפר במושך לורנץ
ג'יידה פינקט סמית'

| --- | --- |

 לידה:  18 בספטמבר 1971 (בת 53) בולטימור, מרילנד, ארצות הברית
 שם לידה:  Jada Koren Pinkett 
 סוגה מועדפת:  רוק, מוזיקת היפ הופ, ראפינג 
 מדינה:  ארצות הברית 
 תקופת הפעילות:  מ-1990
 עיסוק:  שחקנית מפיקה במאית סופרת זמרת-יוצרת אשת עסקים
 מקום לימודים:  בית הספר לאמנויות של אוניברסיטת צפון קרולינה 
 בן או בת זוג:  ויל סמית' (17 באוקטובר 1998–2016) 
 צאצאים:  ג'יידן סמית', וילו סמית' 
 מספר צאצאים:  2 
 פרסים והוקרה:  טיים 100 (2021)  NAACP Image Award for Outstanding Literary Work  – Children (2006)  NAACP Image Award for Outstanding Actress in a Drama Series (2010)  פרס דייוויד אנגל לפעילות הומניטרית 
 אתר רשמי
 פרופיל ב-IMDb
 
ג'יידה קורן פינקט-סמית' (באנגלית: Jada Koren Pinkett–Smith; נולדה ב-18 בספטמבר 1971) היא שחקנית, במאית ותסריטאית קולנוע, סופרת, רקדנית, זמרת-יוצרת ואשת עסקים אמריקאית.
ביוגרפיה

נולדה בשם ג'יידה קורן פינקט בבולטימור, מרילנד שבארצות הברית, ונקראה על שמה של שחקנית אופרת הסבון האהובה על אימה, ג'יידה רולנד. הוריה הם אדריאן בנפילד ג'ונס, האחות הראשית של המרפאה העירונית בבולטימור, ורובסול פינקט ג'וניור, שניהל חברת בנייה. בנפילד ג'ונס נכנסה להריון בתיכון. בני הזוג התחתנו אך התגרשו לאחר מספר חודשים. בנפילד ג'ונס גידלה את פינקט בעזרת אמה, מריון מרטין בנפילד, שהועסקה כעובדת סוציאלית. בנפילד שמה לב לתשוקה של נכדתה לאמנויות הבמה ורשמה אותה לשיעורים בפסנתר, סטפס, ושיעורי בלט. יש לה אח-למחצה צעיר בשם כיילב פינקט אשר הוא שחקן וסופר.
פינקט-סמית' נשארה קרובה לאמה ואמרה: "מערכת היחסים של אמא ובת היא לרוב הכי כנה, ואנחנו כל כך קרובות." היא השתתפה כשושבינה של כבוד בחתונה של אימה למנהל הטלקומוניקציה פול ג'ונס בשנת 1998. פינקט-סמית' העריצה מאד את סבתה, ואמרה: "סבתא שלי הייתה אדם שרצה ליצור קהילה טובה יותר ולהוסיף יופי לעולם".
פינקט-סמית' למדה מחול ותיאטרון בבית הספר בולטימור לאמנויות, וסיימה את לימודיה בשנת 1989‏. היא המשיכה את לימודיה באוניברסיטת צפון קליפורניה לאמנויות, אך נשרה אחרי שנה. היא עברה ללוס אנג'לס, קליפורניה כדי להתמיד בקריירת משחק.
ביוגרפיה > חיים אישיים

בשנת 1997 היא התחתנה עם השחקן והראפר ויל סמית', ולהם שני ילדים, ג'יידן ו-וילו. פינקט סמית' היא אמו החורגת של בנו של סמית, וילארד "טריי" סמית' השלישי, מנישואיו הקודמים.
בני הזוג הקימו יחד קרן על שם ויל וג'יידה סמית', ארגון צדקה אשר מתמקד בתמיכה משפחתית. הקרן שיתפה פעולה עם מוסדות ללא כוונת רווח, כגון "YouthBuild" וקרן לופוס של אמריקה.
באוקטובר 2023, פרסמה ג’יידה כי היא ווויל סמית’ חיים בנפרד מאז 2016.
קריירה

היא החלה את הקריירה שלה בשנת 1990, בהופעת אורח בקומדיית המצבים "True Colors". היא כיכבה בתוכנית עולם אחר, שהופקה על ידי ביל קוסבי, והופיעה לצד אדי מרפי בסרט "הפרופסור המטורף" (1996). היא כיכבה בסרטים דרמטיים כגון "סכנה לציבור" (1993) ו"נקמה שחורה" (1996). היא הופיעה בלמעלה מ-20 סרטים במגוון ז'אנרים, כולל "צעקה 2", "עלי", "מטריקס רילודד", "מטריקס רבולושנס", "מדגסקר" ו"מדגסקר 2". ב-2017 שיחקה בסרט הקומדיה "טיול בנות" לצד רג'ינה הול, קווין לטיפה ומייק קולטר.
פינקט סמית' השיקה קריירה מוזיקלית משלה בשנת 2005, כאשר סייעה ליצור את להקת הנו-מטאל "Wicked Wisdom", במסגרתה שרה וכתבה שירים. סמית' גם יצרה חברת ההפקה, ובנוסף כתבה ספר, שיצא לאור בשנת 2004.
בשנת 2008 ביימה וכתבה את הסרט העלילתי "חוזה אינטימי" (The Human Contract), אשר בו גם כיכבה לצד ג'ייסון קלארק, פאס וגה, טד דנסון, אידריס אלבה וג'ואנה קסידי. הסרט הוקרן לראשונה ב-מאי 2008 בפסטיבל הקולנוע בקאן, ויצא לאקרנים בהפצה נרחבת בארצות הברית ב-30 ביוני 2009.
בשנת 2009 החלה לככב בתפקיד ראשי בסדרת הדרמה "הות'ורן" של רשת TNT, בתפקיד כריסטינה הות'ורן, מנהלת בית החולים לצד מייקל ורטן. את תפקיד זה גילמה למשך 3 עונות עד לסיומה ב-2011.
בשנת 2018, השיקה פינקט סמית' את סדרת הטלוויזיה המקוונת, המשודרת בערוץ Facebook Watch,‏ "Red Table Talk". בסדרה, שבפורמט תוכנית אירוח, פינקט סמית', בתה וילו סמית', ואמה אדריאן בנפילד-נוריס משוחחות על נושאים שונים, לעיתים קשים, לפעמים עם אורחים.
פילמוגרפיה > קולנוע

העולם של מו (1990)
סכנה לציבור (1993)
הדיו (1994)
שיים הנבזי (1994)
סיפורים מהצד האפל: אביר השדים (1995)
הפרופסור המטורף (1996)
נקמה שחורה (1996)
אם הקירות האלה היו יכולים לדבר (1996)
צעקה 2 (1997)
Woo‏ (1998)
בחזרה למלזיה (1998)
הנסיכה מונונוקי (1999)
רייטינג לנצח (2000)
ממלכת השמיים (2001)
עלי (2001)
מטריקס רילואדד (2003)
מטריקס רבולושנס (2003)
מניאק מאגי (2003)
הנוסע (2004)
מדגסקר (2005) - דיבוב
שמור עליי (2007)
הנשים (2008)
מדגסקר 2 (2008) - דיבוב
חוזה אינטימי (2008) - משחק, בימוי ותסריט
מדגסקר שמח (2009) - דיבוב
מדגסקר 3: מקרקסים את אירופה (2012) - דיבוב
טירוף במדגסקר (2013) - דיבוב
מג'יק מייק 2 (2015)
אמהות רעות (2016)
טיול בנות (2017)
המטרה: שומר הראש (2019)
מטריקס: התחייה (2021)
טיול בנות 2 (TBA)
פילמוגרפיה > טלוויזיה

1990: True Colors
1991: רחוב ג'אמפ 21
1991: דוגי האוזר
1991–1993: עולם אחר
2009–2011: הות'ורן
2014–2017: גות'האם
2022: נקודת שוויון
הערות שוליים

↑  "Jada Pinkett-Smith - Biography". MSN. אורכב מ-המקור ב-2012-06-08. נבדק ב-2008-10-02.
↑  "Jada Pinkett-Smith Biography". TV Guide. OpenGate Capital. נבדק ב-2008-10-06.
↑  "Jada Pinkett Smith bio: Madagascar: Escape 2 Africa Actor". Tribute.ca. Tribute Entertainment Media Group. נבדק ב-2008-10-03.
1 2  "Jada Pinkett-Smith Biography". Yahoo!. נבדק ב-2008-10-03.
↑  Levitt, Shelley (1994-12-19). "Refuse to Lose". People Magazine. נבדק ב-2008-10-13.
↑  Keith, Amy Elisa (2007-04-02). "Jada Pinkett-Smith: Her Turn". People Magazine. נבדק ב-2008-10-13.
↑  "Daughter of the Bride..." People. 1998-06-22. נבדק ב-2008-10-05.
↑  Henderson, Kathy (2005). "Jada Pinkett Smith's Juggling Act". Child Magazine. Meredith Corporation. נבדק ב-2008-10-06.
↑  ‏"Jada Pinkett Smith is Harvard Foundation's 'Artist of the Year'". Harvard Gazette. 2005. אורכב מ-המקור ב-2012-06-08. נבדק ב-2008-10-05.‏
↑  Huver, Scott (7 במאי 2018). "Jada Pinkett Smith Kicks Off First 'Red Table Talk'". The Hollywood Reporter (באנגלית). {{cite web}}:  (עזרה)
| --- | --- |
בקרת זהויות :  NLI: 987007425429405171  PLWABN: 9810533780005606  BIBSYS: 5018524  BNE: XX1260071  BnF: cb140312333 (data)  GND: 140973559  ISNI: 0000 0001 1460 2158  LCCN: no95036288  MusicBrainz: 91f52cce-8af9-477e-907b-3535d9e9fe24  NKC: xx0071286  NLK: KAC2020L8152  NTA: 163194564  SUDOC: 11170359X  VIAF: 19880118   WorldCat (עם VIAF): 19880118
ארנולד פאלאסיוס

ארנולד פאלאסיוס (באנגלית: Arnold Palacios; נולד ב-22 באוגוסט 1955) הוא פוליטיקאי מאיי מריאנה הצפוניים, המכהן כמושל האיים, מאז 2023.
ראשית חייה

פאלאסיוס נולד ב-22 באוגוסט 1955 בסאיפאן. הוא סיים את לימודיו באוניברסיטת המדינה של אורגון עם תואר ראשון במנהל עסקים.
קריירה פוליטית

פאלאסיוס הוא יושב ראש בית הנבחרים של איי מריאנה הצפוניים לשעבר. הוא הושבע ב-14 בינואר 2008, כיושב ראש בית המחוקקים ה-16 של המדינה. הוא ייצג את מחוז הבחירות השלישי, המקיף חלקים מסאיפן והאיים הצפוניים.
אחד מתפקידו בבית הנבחרים ובסנאט, היה מזכיר המחלקה לאדמות ומשאבי טבע תחת המושל אלוי אינוס.
בבחירות הכלליות של 2014, פאלאסיוס נבחר לסנאט של איי מריאנה הצפוניים, והביס שבעה מועמדים לשני מושבים מהמחוז הסנאטורי השלישי. הוא הושבע לתפקידו כסנאטור בבית המחוקקים ה-19 של חבר העמים ב-12 בינואר 2015.
פאלאסיוס ניצח בבחירות למושל האיים בשנת 2022 כמועמד עצמאי, כשהוא רץ עם ראש עיריית סאיפאן, דוד מ. אפטנג, סגנו.
חיים אישיים

פאלאסיוס נשוי ואב לארבעה.
הערות שוליים

1 2 3  "Representative Arnold I. Palacios". Northern Mariana Islands Commonwealth Legislature. אורכב מ-המקור ב-2011-07-17. נבדק ב-2009-10-11.
↑  "Gov. Arnold Palacios". National Governors Association. נבדק ב-2024-01-06.
↑  Palacios, Arnold I. (2008-01-14). "'Restore the people's confidence in Legislature'". Saipan Tribune. אורכב מ-המקור ב-2012-02-24. נבדק ב-2009-10-11.
↑  Eugenio, Haidee V. (16 בספטמבר 2014). "Igisomar is GOP's bet for special election". Saipan Tribune. נבדק ב-14 במאי 2024. {{cite news}}:  (עזרה)
↑  Rabago, Mark (10 בנובמבר 2014). "Old guard, new faces recognize CNMI challenges". Saipan Tribune. נבדק ב-14 במאי 2024. {{cite news}}:  (עזרה)
↑  "Commonwealth Election Commission - Legislative Initiatives". אורכב מהמקור ב-22 באוקטובר 2014. נבדק ב-4 במאי 2015. {{cite web}}:  (עזרה)תחזוקה - ציטוט: unfit URL (link)
משאבי שדה

| --- | --- |
חדר האוכל במשאבי שדהחדר האוכל במשאבי שדה
מדינה: ישראל ישראל
מחוז: הדרום
מועצה אזורית: רמת הנגב
גובה ממוצע: ‎349 מטר
תאריך ייסוד: 1949
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 733 תושבים
 מפת מיקום  מפה דינמית   (למפת צפון הנגב מוגדלת) משאבי שדה(למפת צפון הנגב רגילה) משאבי שדה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום משאבי שדה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום משאבי שדה31°00′12″N 34°47′10″E﻿ / ﻿31.0032728802762°N 34.7862343093506°E﻿ / 31.0032728802762; 34.7862343093506  heמפת היישובים של מועצה אזורית רמת הנגב (in English: Ramat HaNegev Regional Council) באדום - משאבי שדה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 6 מתוך 10

משאבי שדה ממעוף הציפור
מַשְׁאַבֵּי-שָׂדֶה הוא קיבוץ למרגלות הר הנגב, 24 ק"מ מדרום לבאר שבע ו-42 ק"מ מצפון למצפה רמון. הקיבוץ משתייך לתנועה הקיבוצית, ונמצא ליד באר משאבים. הקיבוץ הוקם בנובמבר 1947 בחלוצה שבחולות חלוצה, ובמלחמת העצמאות היה במצור. הקיבוץ נקרא על שם יצחק שדה, ממיסדי הפלמ"ח.
בשנת 1949 הקיבוץ הועבר למקומו הנוכחי. שטחו של הקיבוץ הוא כ-9,000 דונם, ואוכלוסייתו עומדת על כ-500 איש. שייך למועצה אזורית רמת הנגב.
היסטוריה

גרעין המייסדים של הקיבוץ מנה כמאה ועשרים חברים וחברות, חברי שלושה גרעיני "הכשרה" של הפלמ"ח: הכשרת "במעלה" בית השיטה, הכשרת חולתה והכשרת גבת-"משאבים".
לאחר התיישבות הקבע בשנת 1949 התגוררו ועבדו בקיבוץ גרעיני התיישבות רבים, של חניכים מתנועות נוער בארץ ומחוץ לארץ, וכן במסגרת השירות הצבאי בנח"ל, וכל אחד מהם השאיר חברים שתרמו להמשך היישוב, לביסוסו, ולביצורו. ביניהם ניתן למנות את הגרעינים "צ'יפ", "שדה", "למרחב", "רותם", "חלוצה", והגרעינים הפרטיים "רמות א'", "רמות ב'", "רמות ג'", "שגיא" ואחרים.
כלכלה

בקיבוץ פועל מפעל "שגיב", המתמחה בייצור ויצוא של ברזים כדוריים. בנוסף, הקיבוץ מתפרנס מחקלאות – פלחה וגידולי שדה, רפת ולולים. בקיבוץ פועל גם "אורחן משאבים" שמניב הכנסה מתיירות.
חינוך

בשטח הקיבוץ נמצא בית הספר היסודי ממלכתי אזורי "משאבים", בו לומדים ילדי המועצה האזורית רמת נגב מכיתה א' ועד כיתה ח'.
לקריאה נוספת

צבי אילן, אתרי טיול בארץ ישראל - מדריך לאזור המרכז והדרום, תל אביב: הוצאת עם עובד - תרבות וחינוך, 1982, עמ' 200–205
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007467975905171  VIAF: 316601628   WorldCat (עם VIAF): 316601628
4 נון בלונדס

| --- | --- |

 מקום הקמה:  סן פרנסיסקו 
 תקופת הפעילות:  1989 – 1994, 2014 (כ־5 שנים)
 סוגה:  רוק אלטרנטיבי, בלוז רוק, רוק פסיכדלי, רוק כבד
 חברת תקליטים:  אינטרסקופ רקורדס
 www.fournonblondes.com
 פרופיל ב-IMDb
 חברים
 לינדה פרי כריסטה הילהאוס שונה הול ונדה דיי דון ריצ'רדסון לואיס מטוייר רוג'ר רוצ'ה
 
4 נון בלונדס (באנגלית: Non Blondes ‏4) הייתה להקת רוק אמריקאית מסן פרנסיסקו, קליפורניה שהוקמה בשנת 1989.
תחילת הדרך ואלבום ראשון

הבסיסטית כריסטה הילהאוס ושונה הול הגיטריסטית היו שותפות לדירה, והן פגשו את וונדה דיי כשהצטרפו ללהקה בה היא תופפה. כאשר שלושתן עזבו את הלהקה, הן התחילו לנגן כשלישייה, אך כשראו את פרי שרה בהופעת סולו, הילהאוס והול הציעו לה להצטרף אליהן כסולנית.
הלהקה הוחתמה על ידי אינטרסקופ רקורדס ביולי 1991, והתחילו את קדם-ההפקה של אלבום הבכורה שלהן. במהלך העבודה הזו, דיי פוטרה מהלהקה, והוחלפה על ידי ריצ'רדסון. בשנת 1992, בעת הקלטת האלבום  Bigger, Better, Faster, More!, המפיק, דייוויד טיקל, הרגיש שהנגינה של הול לא טובה מספיק, וגם היא פוטרה. הגיטריסט לואיס מטוייר השלים את האלבום עם הלהקה, ואחרי שהאלבום יצא, הצטרף רוג'ר רוצ'ה בתור גיטריסט, והוא נשאר עם הלהקה עד 1994. לאחר שעזבה את הלהקה ב-1991, דיי תופפה עבור מספר להקות, כולל Malibu Barbi, ו-Bad Dog Play Dead. בסוף 1992, היא הייתה מעורבת בתאונה בה התרסקו עצמות רגליה, והתיפוף נהיה קשה לה. היא עברה לסן-פרנסיסקו בשנת 1995, בילתה קצת זמן באריזונה, ובסופו של דבר חזרה לעיר מולדתה, סולט לייק סיטי.
דיי נפטרה ב-10 ביולי 1997, ממנת יתר של סמים.
המשך קריירה

השיר "Mary's House" של 4 Non Blondes נכלל בפסקול הסרט "עולמו של ויין 2" ב-1993. הלהקה גם ביצעה גרסת כיסוי לשיר "I'm the One" של ואן היילן בפסקול של הסרט Airheads. הביצוע שלהן לשיר "Bless the Beasts and Children" נכלל באלבום המחווה לקרפנטרז, If I Were a Carpenter, בשנת 1994, והשיר "Misty Mountain Hop" נכלל באלבום המחווה ללד זפלין מ-1995, Encomium.
הלהקה התפרקה בסוף 1994 במהלך ההקלטות של אלבומה השני. לינדה פרי התחילה קריירת סולו ב-1995, והקליטה מאז שירים וגם הפיקה וכתבה שירים לאלבומים רבי מכר של מגוון אמניות, כולל כריסטינה אגילרה, אלישה קיז, פינק, גוון סטפאני, קורטני לאב וקלי אוסבורן. הול הקליטה, הפיקה, והלחינה שירים, ואף הופיעה יחד עם אמנים שונים, כולל סטון לארג', (1999-2001), אריק מקפדן (1995–2001), וג'ורג' קלינטון.
כריסטה הילהאוס הצטרפה ללהקת קאנטרי-רוק בשם PieTramps.
ב-11 במאי 2014, הקבוצה התאחדה להופעת התרמה של מרכז הלהט"ב של לוס אנג'לס, בשם "ערב למען נשים".
חברי הלהקה

לינדה פרי – שירה, גיטרה (1989–1994, 2014)
כריסטה הילהאוס – בס (1989–1994, 2014)
שונה הול – גיטרה (1989–1992)
ונדה דיי – תופים (1989–1992)
דון ריצ'רדסון – תופים (1992–1994, 2014)
לואיס מטוייר – גיטרה (1992)
רוג'ר רוצ'ה – גיטרה (1992–1994, 2014)
דיסקוגרפיה > אלבום אולפן

| שנה | פרטי אלבום | שיא במצעדים> US  | שיא במצעדים> AUS  | שיא במצעדים> AUT  | שיא במצעדים> GER  | שיא במצעדים> NLD  | שיא במצעדים> NO  | שיא במצעדים> NZ  | שיא במצעדים> SWE  | שיא במצעדים> CH  | שיא במצעדים> UK  | מעמד מכירות |
| --- | --- | --- | --- | --- | --- | --- | --- | --- | --- | --- | --- | --- |
| 1992 | Bigger, Better, Faster, More!  יצא: 13 באוקטובר 1992  לייבל: אינטרסקופ רקורדס | 13 | 4 | 1 | 1 | 1 | 1 | 10 | 1 | 1 | 4 |  ארצות הברית: פלטינום  גרמניה: זהב (X3)  בריטניה: זהב |
דיסקוגרפיה > אלבום הופעות

Hello Mr. President (Live in Italy 1993) (1994)
דיסקוגרפיה > סינגלים

| שנה | שם | מקום במצעדים> US  | מקום במצעדים> AUS  | מקום במצעדים> AUT  | מקום במצעדים> BEL  | מקום במצעדים> FRA  | מקום במצעדים> GER  | מקום במצעדים> NLD  | מקום במצעדים> NOR  | מקום במצעדים> NZ  | מקום במצעדים> SWE  | מקום במצעדים> SWI  | מקום במצעדים> UK  | אלבום |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1992 | "Dear Mr. President" | — | — | — | — | — | — | — | — | 40 | — | — | 46 | Bigger, Better, Faster, More! |
| 1993 | "What's Up?" | 14 | 2 | 1 | 1 | 3 | 1 | 1 | 1 | 2 | 1 | 1 | 2 | Bigger, Better, Faster, More! |
| 1993 | "Spaceman" | — | — | 19 | 24 | — | 28 | 25 | — | 23 | — | 18 | 53 | Bigger, Better, Faster, More! |
| 1993 | "Mary's House" | — | — | — | — | — | — | — | — | — | — | — | 56 | Bigger, Better, Faster, More! |
| 1994 | "I'm the One" | — | — | — | — | — | — | — | — | — | — | — | 73 | Airheads soundtrack |
| 1994 | "Superfly" | — | — | — | — | — | — | — | — | — | — | — | 41 | Bigger, Better, Faster, More! |
| 1995 | "Misty Mountain Hop" | — | — | — | — | — | — | — | — | — | — | — | 78 | Encomium |